Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: 15/2006. (IV. 3.) OM rendelethez]
Paragraph Index: 107

16. SZÕLÉSZ-BORÁSZ MÉRNÖKI ALAPKÉPZÉSI SZAK 1. Az alapképzési szak megnevezése: szõlész-borász mérnöki 2. Az alapképzési szakon szerezhetõ végzettségi szint és szakképzettség oklevélben szereplõ megjelölése: – végzettségi szint: alapfokozat (baccalaureus, bachelor; rövidítve: BSc) – szakképzettség: szõlész-borász mérnök – a szakképzettség angol nyelvû megjelölése: Engineer of Viticulture and Enology 3. Képzési terület: agrár 4. Képzési ág: élelmiszer- és kertészmérnöki 5. A képzési idõ félévekben: 7 félév 6. Az alapfokozat megszerzéséhez összegyûjtendõ kreditek száma: 180 + 30 kredit 6.1. A képzési ágon belüli közös képzési szakasz minimális értéke: 44 kredit 6.2. Szakirány esetén a szakirányhoz rendelendõ kreditek minimális értéke: – 6.3. A szabadon választható tárgyakhoz rendelhetõ kreditek minimális értéke: 10 kredit 6.4. A szakdolgozathoz rendelt kreditérték: 15 kredit 6.5. A gyakorlati ismeretekhez rendelhetõ minimális kreditérték: 60 kredit, amelybõl az összefüggõ szakmai gyakorlat kreditértéke 30 kredit. 7. Az alapképzési szak képzési célja, az elsajátítandó szakmai kompetenciák: A képzés célja olyan szakemberek képzése, akik megszerzett szõlõtermesztési-borászati és ezzel összefüggõ piaci ismereteik birtokában képesek a különféle nagyságú és szerkezetû termelõegységekben folyó szõlészeti-borászati munka szervezésére és irányítására. Alkalmasak önálló borászati gazdaságok létrehozására és azok üzemeltetésére, valamint borászati termékek forgalmazására. Megfelelõ ismeretekkel rendelkeznek tanulmányaik mesterképzés keretében történõ folytatásához. Az alapfokozat birtokában a szõlész-borász mérnökök képesek: – ültetvényberuházási tervdokumentációk, termesztési és borászati technológiai tervek készítésére, szaktanácsadási tevékenység végzésére, – a korszerû, gépesített termesztéstechnológia magas szintû végzésére, irányítására, fejlesztésére, – a megtermelt alapanyag feldolgozásával és a késztermék forgalmazásával kapcsolatos teendõk ellátására, – a korszerû borászati technológia, a minõségbiztosítás és -ellenõrzés alkalmazására, – a termesztési módszerek és a borkészítés korszerû ökonómiai értékelésére. Az alapfokozat birtokában a szõlész-borász mérnökök alkalmasak: – korszerû szõlõ ültetvények létesítésére és fenntartására, – a megtermelt szõlõ minõségét megtartó borkészítésre, – szaktanácsadói és tervezési feladatok ellátására, – a szõlõ kórokozóinak,kártevõinek és az ültetvényben elõforduló gyomnövények felismerésére és növényvédelmi mérnökkel együttmûködve az ellenük való hatékony védekezési módszerek kidolgozására, alkalmazására, – integrált szõlõtermesztés folytatására, – a szõlõfeldolgozás és borkészítés irányítására, – bormarketing végzésére, – a borkezelés végzésére, – a borharmónia létrehozására irányuló módszerek alkalmazására, – termelésfejlesztésre, – mérnöki feladatok ellátására az irányító, ellenõrzõ és felügyelõ hatóságoknál. Az alapfokozat birtokában a szõlész-borász mérnökök rendelkeznek: – együttmûködõ, kapcsolatteremtõ képességgel, – döntési és kezdeményezõ készséggel, – önképzés iránti igénnyel, – minõség iránti igénnyel, – felelõsségtudattal, – idegennyelv-ismerettel. 8. A törzsanyag (a szakképzettség szempontjából meghatározó ismeretkörök): – alapozó ismeretek: 44–58 kredit természettudományi és mérnöki alapismeretek: matematika, biometria, fizika, alkalmazott informatika, kémia, növénytan, növényélettan, általános mikrobiológia, mûszaki alapismeretek, gazdaságtudományi alapismeretek (közgazdaságtan, üzemtan); – szakmai törzsanyag: 47–57 kredit élelmiszerkémia, borászati kémia, borászati analitika, élelmiszer és borászati mikrobiológia, élelmiszeripari alapmûveletek, mérés és automatizálás; munkavédelem, hõ- és anyagátadási borászati mûveletek, szõlészeti és borászati gépek; agrometeorológia, talajtan, agrár és élelmiszeripari gazdaságtan; vezetési, szervezési és marketing ismeretek, minõségbiztosítás, szaktanácsadás; – differenciált szakmai ismeretek: 39 – 65 kredit a szõlõtermesztés és borászat története, a szõlõtermesztés biológiai és ökológiai alapjai, termõhelyismeret, a szõlõtermesztés rendeleti szabályozása, eredetvédelem; szõlõtermesztés-technológiai ismeretek, mûvelési irányzatok (hagyományos, organikus, biodinamikus, integrált); a szõlõtermesztés gépesítése, szõlõ kártevõk és betegségek, a szõlõ növényvédelme; szõlõfajtaismeret és -használat, nemesítés, biotechnológia; szõlõszaporítás; borászati technológia, minõségszabályozás, organoleptikus értékelés, kóstolástechnika. 9. Szakmai gyakorlat: A szakmai gyakorlat két részbõl tevõdik össze: egyrészt egy legalább 3 hetes idõtartamú, a szak kiemelt tárgyköreit (szõlészet, borászat) szorgalmi idõszakban lezáró szakmai gyakorlatból, amelynek teljesítése kritériumfeltétel, továbbá egy fél évig tartó összefüggõ szakmai gyakorlatból. 10. Idegennyelv-ismeret követelményei: Az alapfokozat megszerzéséhez legalább egy államilag elismert, középfokú (B2) komplex típusú nyelvvizsga, vagy azzal egyenértékû érettségi bizonyítvány vagy oklevél megszerzése szükséges az Európai Unió valamely hivatalos idegen nyelvébõl, amely nyelven az adott szakmának tudományos irodalma van.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes